વઢવાણ નગરપાલિકામાં કોંગ્રેસના દસ સદસ્યોએ બળવો કરી ભાજ૫ને ટેકો આ૫તાં ભાજ૫નો ભગવો લહેરાયો છે. આ દરમિયાન ભાજપ શાસિત પાલિકાની પ્રથમ સામાન્ય સભામાં કોન્ટ્રાક્ટ બેઝ કર્મચારીઓને ૪ મહિના પગાર ન મળતા હોબાળો મચાવ્યો હતો. જેમાં સામાન્ય સભામાં મહિલા પ્રમુખ ખમ્માબા લીંબડ અને ઉપપ્રમુખ ભોજરાજસિંહ જાડેજા સમક્ષ ઉગ્ર રજૂઆતો કરી હતી. આથી મહિલા કામદારોને ચાલુ માસનો પગાર આપી દેવામાં આવશે. પરંતુ આગળના જે બાકી પગારો છે તે કોંગ્રેસના બોડીના સમયના છે તેવુ ઉપપ્રમુખ ભોજુભા જાડેજાએ જણાવ્યુ હતું. પરંતુ આ ખાતરી બાદ પણ સફાઈ કામદારોએ રજૂઆતોનો દૌર જારી રાખ્યો છે.